|  |  |
| --- | --- |
|  | |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | |
|  | |  | |

На основу члана 12. Закона о министарствима („Службени гласник РС“, број 128/20) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20)

Министарство за људска и мањинска права и друштвени дијалог упућује

**Ј А В Н И П О З И В**

организацијама цивилног друштва за подношење кандидатуре за чланство у Посебној радној групи за израду Нацрта стратегије за стварање подстицајног окружења за развој цивилног друштва у Републици Србији за период од 2021- 2030. године

**I ПРЕДМЕТ ЈАВНОГ ПОЗИВА**

Акционим планом за спровођење Програма Владе 2020-2022. године усвојеним на седници Владе 28. јануара 2021. године у оквиру приоритетног циља – 4.2. Заштита основних људских права и унапређење популационе политике предвиђена је израда стратегије у циљу унапређења дијалога и сарадње са организацијама цивилног друштва.

Такође планом рада Владе за 2021. годину као једна од нормативних активности Министарства за људска и мањинска права и друштвени дијалог предвиђена је израда Стратегије за стварање подстицајног окружења за развој цивилног друштва у Републици Србији. Достигнути степен развоја цивилног друштва у Републици Србији и јачање његове улоге у друштвеном животу захтева израду стратешког документа који ће на системски начин и у широком консултативном процесу, идентификовати приоритетна питања и мере од значаја за унапређење подстицајног окружења за развој цивилног друштва.

У складу са наведеним, Министарство за људска и мањинска права и друштвени дијалог отпочело је са активностима израде Нацрта стратегије за стварање подстицајног окружења за развој цивилног друштва у Републици Србији за период од 2021- 2030. године. У циљу израде поменутог стратешког документа планирано је формирање Посебне радне групе која ће бити сачињена од представника органа јавне управе, независних тела и представника цивилног друштва.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

Циљ овог јавног позива је да се кроз јаван и транспарентан процес изврши избор организација цивилног друштва чији ће представници учествовати у изради Нацрта стратегије за стварање подстицајног окружења за развој цивилног друштва за период од 2021- 2030. године.

Право учешћа на Јавном позиву имају организације цивилног друштва, основане и регистроване сагласно позитивним прописима Републике Србије.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да **имају** **капацитет за реализацију и администрирање програма и пројеката** у области деловања дефинисана статутом организације односно да су реализовали програме и/или пројекте у последње 3 (три) године;
3. да је организација **уредно подносила финансијске извештаје** Агенцији за привредне регисте у последње 3 три године;
4. пожељно је да поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
5. пожељно је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 (три) године.**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*)
* **листу пројеката** које је организација реализовала у последње 3 (три) године, односно **листу** **публикација** (анализе, истраживања и сл.)које је објавила  **последње 3 (три) године** (*Анекс 2 – Образац о реализованим пројектима*; *Анекс 3 – Образац о објављеним публикацијама*);
* **доказе о чланству у мрежи или другој асоцијацији организација цивилног друштва** (*уговор, меморандум о сарадњи, потврда мреже или друге асоцијације или рефенренцу која документује чланство.*);
* **доказе** **о искуству у раду радних група и других радних и саветодавних тела** које формирају органи јавне управе, **у последње 3 (три) године** (*слисак радних/саветодавних тела у којима је организација учествовала и назив органа који је основао, као и годину оснивања.*).[[1]](#footnote-1)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 25. 06. до 09. 07. 2021. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** [**sek.scd@minljmpdd.gov.rs**](mailto:sek.scd@minljmpdd.gov.rs)сa нaпoмeнoм: “ Кандидатура за Посебну радну групу за израду Нацрта стратегије за стварање подстицајног окружења за развој цивилног друштва“.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Посебној радној групи за израду Нацрта стратегије за стварање подстицајног окружења за развој цивилног друштва у Републици Србији за период 2021-2030. године, која је састављена од представника Министарства за људска и мањинска права и друштвени дијалог.

Формирана Комисија дужна је да најкасније у року **од 15 радних дана** од дана истека рока за подношење пријава донесе Предлог представника цивилног друштва за чланство у Посебној радној групи за израду Нацрта стратегије за стварање подстицајног окружења за развој цивилног друштва у Републици Србији за период 2021-2030. године.

Предлог, као и сам Јавни позив, објавиће се на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и доставити подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [sek.scd@minljmpdd.gov.rs](mailto:sek.scd@minljmpdd.gov.rs) или телефоном на 011/313-09-72.

**VI ДОДАТНЕ ИНФОРМАЦИЈЕ**

1. Министарствo за људска и мањинска права и друштвени дијалог није у могућности да изабраним представницима организација цивилног друштва обезбеди накнаду за рад нити да сноси трошкове њиховог доласка и одласка са састанака.
2. У циљу подстицања равномерне територијалне заступљености организација цивилног друштва у процесу селекције додатно ће се вредновати пријаве организација цивилног друштва са седиштем изван главног града. Наведено опредељење представља искључиво меру афирмативне акције и ни на који начин није усмерено на дискриминацију подносилаца пријава који не спадају у наведену категорију.

3. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама.

1. Испуњеност критеријума 1. и 3. дефинисаних тачком III Јавног позива (КРИТЕРИЈУМИ) провериће Комисија по службеној дужности. [↑](#footnote-ref-1)